Document ID: 32006R0742

32006R0742
L 130/7
JURNALUL OFÍCIAL AL UNIUNII EUROPENE
REGULAMENTUL (CE) NR. 742/2006 AL COMISIEI
din 17 mai 2006
de adaptare a unor cote de pescuit pentru 2006 în conformitate cu Regulamentul (CE) nr. 847/96 al Consiliului privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 23 alineatul (4),
având în vedere Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (2), în special articolul 4 alineatul (2) și articolul 5 alineatul (1),
întrucât:
(1)
Regulamentul (CE) nr. 2270/2004 al Consiliului din 22 decembrie 2004 de stabilire, pentru 2005 și 2006, a posibilităților de pescuit pentru stocurile de pești de adâncime (3) și Regulamentul (CE) nr. 27/2005 al Consiliului din 22 decembrie 2004 de stabilire, pentru 2005, a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în apele comunitare și, pentru navele comunitare, în apele în care sunt impuse limitări ale capturilor (4) stabilesc stocurile care fac obiectul măsurilor prevăzute de Regulamentul (CE) nr. 847/96.
(2)
Regulamentul (CE) nr. 2270/2004 al Consiliului, Regulamentul (CE) nr. 51/2006 al Consiliului din 22 decembrie 2005 de stabilire, pentru 2006, a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în apele comunitare și, pentru navele comunitare, în apele în care sunt impuse limitări ale capturilor (5) și Regulamentul (CE) nr. 52/2006 al Consiliului din 22 decembrie 2005 de stabilire, pentru anul 2006, a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în Marea Baltică (6) stabilesc cotele pentru anumite stocuri pentru anul 2006.
(3)
Unele state membre au solicitat, în temeiul Regulamentului (CE) nr. 847/96, ca o parte din cotele lor pentru 2005 să fie transferate anului următor. În limitele indicate în respectivul regulament, cantitățile reținute ar trebui adăugate la cota pentru 2006.
(4)
În conformitate cu articolul 5 alineatul (1) din Regulamentul (CE) nr. 847/96, deducerile din cotele naționale pentru 2006 trebui făcute la un nivel echivalent cu cantitatea pescuită în exces. Deducerile respective se aplică ținându-se seama de dispozițiile specifice care reglementează stocurile din domeniul de aplicare a organizațiilor regionale de pescuit.
(5)
Anumite state membre au solicitat, în conformitate cu Regulamentul (CE) nr. 847/96, permisiunea de a debarca în anul 2005 cantități suplimentare de pește din anumite stocuri. Cu toate acestea, respectivele debarcări excedentare permise ar trebui deduse din cotele acestora pentru 2006.
(6)
Măsurile prevăzute de prezentul regulament sunt conforme cu avizul Comitetului pentru pescuit și acvacultură,
ADOPTĂ PREZENTUL REGULAMENT:
Articolul 1
Cotele stabilite prin Regulamentul (CE) nr. 2270/2004, Regulamentul (CE) nr. 51/2006 și Regulamentul (CE) nr. 52/2006 se majorează astfel cum se arată în anexa I sau se reduc astfel cum se arată în anexa II.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 mai 2006.

Labels: 11
6